ธปท.เผยทุนสำรองประเทศลด700ล้านดอลลาร์
ธปท.เผยทุนสำรองประเทศลด 700 ล้านเหรียญสหรัฐ เหลืออยู่ที่ระดับ 1.744 สนล้านเหรียญสหรัฐคาดลดเพราะสินทรัพย์มีมูลค่าลดลง
13 ม.ค. 2555

ธปท.เผยทุนสำรองประเทศลด 700 ล้านเหรียญสหรัฐ เหลืออยู่ที่ระดับ 1.744 สนล้านเหรียญสหรัฐคาดลดเพราะสินทรัพย์มีมูลค่าลดลง
ธนาคารแห่งประทศไทย(ธปท.) รายงานฐานะทุนสำรองระหว่างประเทศ ณ วันที่ 6 ม.ค.ปีนี้อยู่ที่ระดับ 1.744 แสนล้านเหรียญสหรัฐ หรือประมาณ 5.518 ล้านล้านบาท ลดลง 700 ล้านเหรียญสหรัฐ หรือประมาณ 2.17 หมื่นล้านบาท จากสัปดาห์ก่อนหน้าอยู่ที่ระดับ 1.751 แสนล้านเหรียญสหรัฐ หรือประมาณ 5.552 ล้านล้านบาท 
ด้านฐานะซื้อเงินเหรียญสหรัฐล่วงหน้าสุทธิ(Forward)อยู่ที่ 3.12 หมื่นล้านเหรียญสหรัฐ คงที่เท่ากับสัปดาห์ก่อนหน้า ส่งผลให้ทุนสำรองระหว่างประเทศสุทธิซึ่งรวมทุนสำรองระว่างประเทศและฐานะซื้อเงินเหรียญสหรัฐล่วงหน้าสุทธิในปัจจุบันอยู่ที่ระดับ 2.056 แสนล้านเหรียญสหรัฐ
ทั้งนี้ คาดว่าสาเหตุที่ทุนสำรองประเทศลดลงเป็นผลมาจากการตีมูลค่าสินทรัพย์ในทุนสำรองซึ่งเป็นเงินตราสกุลต่างๆและทองคำ ให้อยู่ในรูปของเงินเหรียญสหรัฐมีมูลค่าลดลง เนื่องจากเงินเหรียญสหรัฐปรับตัวแข็งค่าขึ้นในช่วงที่ผ่านมา 
สำหรับฐานะเงินหรือเงินสดหมุนเวียนในมือภาคเอกชนและเงินฝากสถาบันการเงินที่ธปท.ปัจจุบันอยู่ที่ระดับ 1.334 ล้านล้านบาท ลดลงเล็กน้อยจากสัปดาห์ก่อนที่ 1.366 ล้านล้านบาท